UJ-pryse 2017: kortlys - LitNet
UJ-pryse 2017: kortlys
LitNet Boeke en skrywers 2017-04-21
Oor die UJ-pryse
Die UJ-pryse word jaarliks in twee kategorieë en oor die grense van genres heen, toegeken. Die pryse is: Die UJ-debuutprys vir die beste kreatiewe debuut in Afrikaans (met 'n prysgeld van R30 000) en die UJ-prys vir die beste kreatiewe teks in Afrikaans (met 'n prysgeld van R75 000).
Titels wat in aanmerking vir die UJ-pryse kom is kreatiewe Afrikaanse tekste (dus ook nie beperk tot genres nie) gepubliseer in die voorafgaande kalenderjaar. Vir die 2017 UJ-pryse is altesaam 68 titels ingeskryf (in totaal 18 meer as verlede jaar), waaronder 16 debute (5 titels meer as die vorige jaar).
Kortlyste – 2017 UJ-pryse
Die titels wat die kortlys gehaal het vir die 2017 UJ-debuutprys, is (alfabeties volgens outeur):
Die skaalmodel - Anneli Groenewald
Hy kom met die skoenlappers – Valda Jansen
Die titels op die kortlys vir die 2017 UJ-prys, is (alfabeties volgens outeur):
Dorado – Tom Dreyer
Huilboek – Ryk Hattingh
Syferfontein – Cas Wepener
Hier is resensies van die boeke wat op LitNet verskyn het:
"Voorspoed aan Anneli Groenewald, mag sy as romansier van krag tot krag gaan ná hierdie belowende debuut, mag die tragiek van ons kwynende museums tot soveel moontlik lesers se gewetens spreek ..."
Boekresensie: Hy kom met die skoenlappers deur Valda Jansen
"Hierdie verhaal is nie, kom 'n mens agter, 'n elegie aan 'n verlore minnaar nie, maar 'n elegie aan 'n self wat soek geraak het agter skanse wat begin as blote mure maar mettertyd begin inkelder."
Boekresensie: Dorado deur Tom Dreyer
"Myns insiens is dit 'n roerende beeld van 'n baie gewone man se behoefte om homself te oortuig dat die gebeure in sy lewe volgens 'n bepaalde plan verloop en 'n sinvolle afloop sal hê."